**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL Klaipėdos miesto savivaldybės tarybos 2014 m. rugsėjo 15 d. sprendimo Nr. T2-246 „Dėl Klaipėdos miesto savivaldybės biudžetinių kultūros įstaigų teikiamų atlygintinų paslaugų kainų patvirtinimo“ pakeitimo**

**1. Sprendimo projekto esmė, tikslai ir uždaviniai.**

Šiuo sprendimu Klaipėdos savivaldybės taryba pakeistų Klaipėdos miesto savivaldybės tarybos 2014 m. rugsėjo 15 d. sprendimą Nr. T2-246 „Dėl Klaipėdos miesto savivaldybės biudžetinių kultūros įstaigų teikiamų atlygintinų paslaugų kainų patvirtinimo“ (1 priedą) ir patvirtintų naujas Klaipėdos miesto savivaldybės Viešosios bibliotekos paslaugų kainas.

**2. Projekto rengimo priežastys ir kuo remiantis parengtas sprendimo projektas.**

Sprendimas parengtas, atsižvelgiant į Viešosios bibliotekos 2017-03-06 raštą Nr. 22 „Dėl pakeitimų bibliotekos teikiamų atlygintinų paslaugų sąraše“. Jame pateikiami argumentai ir pridedami skaičiavimai pagrindžia būtinybę pakeisti ir patvirtinti naujas bibliotekos teikiamų atlygintinų paslaugų kainas. Pagrindinė pakeitimų priežastis yra LR kultūros ministro įsakymu pakeistas bibliotekų teikiamų atlygintinų paslaugų sąrašas (2016 m. lapkričio 9 d. LR kultūros ministro įsakymas Nr. ĮV-860 „Dėl Lietuvos respublikos kultūros ministro 2005 m. lapkričio 2 d. įsakymo Nr. ĮV-502 „Dėl valstybės ar savivaldybių įsteigtų bibliotekų teikiamų mokamų paslaugų sąrašo patvirtinimo“ pakeitimo“). Dėl jame atsiradusių pasikeitimų būtina iš dalies keisti ir Klaipėdos savivaldybės tarybos patvirtintą viešosios bibliotekos teikiamų atlygintinų paslaugų sąrašą (sprendimo 1 priedą). Keičiami paslaugų pavadinimai ir koreguojamos, apvalinamos jų kainos, kurių detalūs skaičiavimai pateikiami pridedamoje rengimo medžiagoje.

**3. Kokių rezultatų laukiama.**

Pakeistas bibliotekos teikiamų atlygintinų paslaugų kainų sąrašas atitiks teisės aktus (minėtą LR kultūros ministro įsakymą), taps patogesnės lankytojams ir įstaigai bilietų kainos (suapvalintos), įvairesnių nominalų, labiau atitinkantys paslaugų teikimo išlaidas bilietai leis kurti ir teikti kokybiškesnes kultūrines paslaugas..

**4. Sprendimo projekto rengimo metu gauti specialistų vertinimai.**

Sprendimo projekto derinimo metu pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Pridedami kaip rengimo medžiaga.

**6.** **Lėšų poreikis sprendimo įgyvendinimui.**

Papildomų lėšų iš biudžeto nereikės.

**7. Galimos teigiamos ar neigiamos sprendimo priėmimo pasekmės.**

Teigiama – teikiamos paslaugos atitiks teisės aktams, bus padidintos galimybės teikti kokybiškesnes paslaugas. Neigiamų pasekmių nenumatoma.

Pridedama:

Sprendimo 1 priedas „Viešosios bibliotekos teikiamų atlygintinų paslaugų kainos“ (2 lapai);

Rengimo medžiaga (20 lapų):

Aiškinamasis raštas (1 lapas);

1 priedo lyginamasis variantas (2 lapai);

Raštas „Dėl Klaipėdos miesto savivaldybės biudžetinių kultūros įstaigų teikiamų atlygintinų paslaugų kainų patvirtinimo“ ir paskaičiavimai (17 lapų).

Kultūros skyriaus vedėjas Narūnas Lendraitis

V. Pakalniškis, tel. 39 61 75